钦定古今图书集成/明伦汇编/氏族典/第454卷 > 《廖用贤尚友录》 > 宋璟
## 钦定古今图书集成/明伦汇编/氏族典/第454卷 > 《廖用贤尚友录》 > 宋璟

按《唐书宋璟传》：“璟，邢州南和人。耿介有大节，举进士
中第，调上党尉，为监察御史，迁凤阁舍人，居官鲠正。
武后高其才，迁左台御史中丞。神龙初，为吏部侍郎。
睿宗立，以吏部尚书同中书门下三品。太平公主不
利东宫，璟乃奏出公主诸王于外。帝不能用，贬楚州
刺史。历兖冀魏三州河北按察使，进幽州都督。元宗”
开元初进御史大夫，徙广州都督，召拜刑部尚书。四
年迁吏部，累封广平郡公。十七年为尚书右丞相。二
十五年卒，谥文贞。六子：昇、尚、浑、恕、华、衡，昇太仆少卿；
尚汉东太守。